S-14/2021

Mál þetta, sem þingfest var og dómtekið fimmtudaginn 11. febrúar sl., er höfðað með ákæru lögreglustjórans í Vestmannaeyjum þann 13. janúar sl., á hendur K-kk-þgf F-kk-þgf F-kk-þgf, [...] fyrir eftirfarandi umferðarlagabrot:

I. með því að hafa, að kvöldi þriðjudagsins 14. janúar 2020, ekið bifreiðinni [...] um Njarðarbraut við Fitjar í Reykjanesbæ, sviptur ökuréttindum og óhæfur til að stjórna bifreiðinni örugglega vegna áhrifa amfetamíns (55 ng/ml í blóði).

Teljast brot ákærða varða við 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

(008-2020-566)

II. með því að hafa, að kvöldi föstudagsins 24. janúar 2020, ekið bifreiðinni [...]norður Vatnsendaveg í Reykjanesbæ, sviptur ökuréttindum.

Telst brot ákærða varða við 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

(008-2020-929)

III. með því að hafa, að kvöldi föstudagsins 28. febrúar 2020, ekið bifreiðinni [...]suður Borgarbraut í Borgarnesi, sviptur ökuréttindum og óhæfur til að stjórna bifreiðinni örugglega vegna áhrifa amfetamíns (450 ng/ml í blóði).

Teljast brot ákærða varða við 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

(313-2020-2571)

IV. með því að hafa, að morgni laugardagsins 21. mars 2020, ekið bifreiðinni [...] um Austurmörk í Hveragerði, sviptur ökuréttindum og óhæfur til að stjórna bifreiðinni örugglega vegna áhrifa amfetamíns (435 ng/ml í blóði).

Teljast brot ákærða varða við 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

(318-2020-3909)

V. með því að hafa, þriðjudaginn 7. apríl 2020, ekið bifreiðinni [...] um Sogaveg og Seljaland í Reykjavík, sviptur ökuréttindum og óhæfur til að stjórna bifreiðinni örugglega vegna áhrifa amfetamíns (285 ng/ml í blóði) og slævandi lyfsins alprazólams (195 ng/ml í blóði).

Teljast brot ákærða varða við 2. mgr. 48. gr., 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

(007-2020-18207)

VI. með því að hafa, að kvöldi laugardagsins 25. apríl 2020, ekið bifreiðinni [...] um Skólaveg í Vestmannaeyjum, sviptur ökuréttindum og undir áhrifum áfengis (vínandamagn í blóði 1,46 ‰).

Teljast brot ákærða varða við 1. mgr., sbr. 3. mgr. 49. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

(319-2020-1743)

VII. með því að hafa, sunnudaginn 6. september 2020, ekið bifreiðinni [...] um bifreiðastæði Landspítala við Hringbraut í Reykjavík, sviptur ökuréttindum.

Telst brot ákærða varða við 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

(007-2020-50844)

Þess er krafist að ákærði verði dæmdur til refsingar, til að sæta sviptingu ökuréttar samkvæmt 99. og 101. gr. umferðarlaga nr. 77, 2019, og til greiðslu alls sakarkostnaðar.

Ákærði mætti ekki við þingfestingu málsins þrátt fyrir lögmæta birtingu ákæru þann 21. janúar sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða.

Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði þrívegis áður sætt refsingu. Þann 14. janúar 2020, var ákærða gerð sekt vegna aksturs undir áhrifum fíkniefna og án þess að hafa ökuskírteini meðferðis og hann sviptur ökurétti í tólf mánuði, frá þeim degi að telja. Að öðru leyti hefur sakaferill ákærða ekki áhrif við ákvörðun refsingar í máli þessu.

Refsing ákærða er hæfilega ákveðin 2.1 80.000 kr. í sekt til ríkissjóðs, sem ákærða ber að greiða innan fjögurra vikna frá birtingu dóms þessa en sæta ella fangelsi í 60 daga. Með vísan til 99. og 101 gr. umferðarlaga nr. 77/2019, ber að svipta ákærða ökurétti í fimm ár, frá birtingu dóms þessa að telja. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 487.428 kr.

S-kk-nf G. G-kk-nf héraðsdómari kveður upp dóm þennan.

D Ó M S O R Ð:

Ákærði, K-kk-nf F-kk-nf F-kk-nf, greiði 2.180.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 60 daga.

Ákærði er sviptur ökurétti í fimm ár, frá birtingu dóms þessa að telja.

Ákærði greiði allan sakarkostnað, 487.428 krónur.

S-kk-nf G. G-kk-nf